Hauasammas
Hauasammas ehk hauamonument (ka: hauakivi[küsitav]) on hauda ehtiv mälestusmärk. Tavaliselt on hauasambale märgitud lahkunu või lahkunute nimed, sünni- ja surmadaatumid ning lahkunut või lahkunu religiooni tähistavad sümbolid ja ornamendid. Tavaliselt on hauasambad valmistatud kivist, näiteks marmorist, graniidist või dolomiidist. Traditsiooniliselt kantakse kivile andmed käsitööna meisli ja haamri abil. Tehnoloogia arenedes valmistatakse üha enam hauasambaid liivapritsi või freespinkide abil. Hauasammaste valmistajat kutsutakse ka kiviraiduriks.